**Zmluva o dobrovoľníckej činnosti**

uzatvorená podľa § 6 zákona č. 406/2011 Z.z. o dobrovoľníctve a o zmene a doplnení niektorých zákonov medzi zmluvnými stranami:

Meno a priezvisko: ................................................................................................................

trvalý pobyt: ..........................................................................................................................

číslo OP: ...............................................................................................................................

rodné číslo:............................................... dátum narodenia:.............................................

email:....................................................... tel:....................................................................

č. účtu (v tvare IBAN)...........................................................................................................

*(ďalej len „dobrovoľník“)*

a

Názov organizácie: Slovenská asociácia športu na školách o.z.

so sídlom: Trnavská 37, 831 04 Bratislava

IČO: 17325391

Zastúpený: Mgr. Andrea Ristová – generálny sekretár

*(ďalej len „prijímateľ dobrovoľníckej činnosti“)*

*(ďalej len „zmluva“)*

Článok I

*Predmet zmluvy*

Predmetom zmluvy je úprava vzájomných práv a povinností zmluvných strán, ktorých podstatou je záväzok dobrovoľníka v čase uvedenom v článku III ods. 2 vykonávať v prospech prijímateľa dobrovoľníckej činnosti bezodplatne dobrovoľnícku činnosť špecifikovanú v článku II a záväzok prijímateľa dobrovoľníckej činnosti vytvoriť dobrovoľníkovi vhodné podmienky k činnosti dobrovoľníka.

Článok II

*Dobrovoľnícka činnosť*

1. Na základe tejto zmluvy sa dobrovoľník zaväzuje pre prijímateľa dobrovoľníckej činnosti vykonávať bez nároku na odmenu dobrovoľnícku činnosť pri organizovaní športových podujatí (prípadne aj kultúrnych, charitatívnych, vzdelávacích a osvetových podujatí) organizovaných alebo spoluorganizovaných prijímateľom dobrovoľníckej činnosti podľa jeho pokynov.
2. Dobrovoľník v rámci vykonávania dobrovoľníckej činnosti na podujatiach uvedených v odseku 1 vykonáva technické a organizačné zabezpečenie vzdelávacích a športových podujatí podľa kalendára prijímateľa dobrovoľníckej činnosti (rozhodovanie, organizovanie, zápisy, časomiera, zdravotná služba, služba PO a iné potrebné technické zabezpečenie podujatia) ako aj:
3. činnosti a výkony súvisiace s prípravou podujatia (oznámenie podujatia, príprava ihriska, šatní, hľadiska, vstupov, občerstvenia, príprava zápisu o stretnutí, kontrola dokumentácie),
4. činnosti a výkony súvisiace s ukončením športového podujatia (upratovanie, odstránenie plagátov, reklám, kontrola a odovzdanie športového zariadenia správcovi a pod. ...).

Článok III

*Miesto a trvanie dobrovoľníckej činnosti*

1. Miestom výkonu dobrovoľníckej činnosti je celá SR, podľa pokynov prijímateľa.
2. Zmluvné strany sa dohodli na dobe vykonávania dobrovoľníckej činnosti na dobu neurčitú.
3. Dobrovoľník vykonáva dobrovoľnícku činnosť v rozsahu určenom prijímateľom počas celej doby trvania dobrovoľníckej činnosti dobrovoľníka, ktorý je závislý od druhu vykonávanej dobrovoľníckej činnosti, charakteru a dĺžky trvania vzdelávaní a jednotlivých športových podujatí alebo dlhodobej súťaže.

Článok IV

*Práva a povinnosti zmluvných strán*

1. Dobrovoľník je počas dobrovoľníckej činnosti povinný:

a) vykonávať dobrovoľnícku činnosť osobne, podľa svojich schopností, zručností a vedomostí,

b) aktívne vykonávať úlohy v rámci dohodnutej dobrovoľníckej činnosti, podľa pokynov prijímateľa dobrovoľníckej činnosti alebo ním určenej osoby,

c) rešpektovať všetky usmernenia zo strany prijímateľa dobrovoľníckej činnosti týkajúce sa náplne a spôsobu vykonávania dobrovoľníckej činnosti,

d) nezverejňovať finančné náležitosti týkajúce sa náhrad za výkon dobrovoľníckej činnosti a ani iné ekonomické údaje a vzťahy, o ktorých sa dobrovoľník dozvedel pri výkone dobrovoľníckej činnosti,

e) zachovávať mlčanlivosť o skutočnostiach súvisiacich s výkonom dobrovoľníckej činnosti a o skutočnostiach, o ktorých sa dozvedel pri výkone dobrovoľníckej činnosti.

f) dodržiavať prepisy bezpečnosti a ochrany zdravia pri práci (ďalej len „BOZP“) v zmysle § 2 ods. 2 písm. c) zákona č. 124/2006 Z. z. o bezpečnosti a ochrane zdravia pri práci, dodržiavať zásady bezpečnej práce, zásady ochrany zdravia pri práci, zásady bezpečného správania sa na pracovisku, používať určeným spôsobom pridelené osobné ochranné pracovné prostriedky, nepožívať alkoholické nápoje, omamné látky a psychotropné látky, dodržiavať zákaz vstupovať do priestoru, zdržiavať sa v priestore a vykonávať činnosti, ktoré by mohli bezprostredne ohroziť jeho život alebo zdravie,

g) dodržiavať predpisy ochrany pred požiarmi (ďalej len „OPP“) konať tak, aby nedochádzalo k vzniku požiarov pri prevádzkovaní elektrotepelných spotrebičov, zariadení ústredného vykurovania a iných spotrebičov. Nesmú: vykonávať činnosti, na ktorých výkon nemajú osobitné oprávnenie alebo odbornú spôsobilosť, poškodzovať, zneužívať alebo iným spôsobom znemožňovať použitie požiarnotechnických zariadení, požiarnych vodovodov alebo vecných prostriedkov na ochranu pred požiarmi, fajčiť alebo používať otvorený plameň na miestach so zvýšeným nebezpečenstvom vzniku požiaru.

1. Prijímateľ dobrovoľníckej činnosti je povinný:
2. vytvoriť dobrovoľníkovi podmienky na riadny výkon dobrovoľníckej činnosti,
3. poskytnúť dobrovoľníkovi na výkon dobrovoľníckej činnosti potrebné pomôcky pre jeho činnosť. Pokiaľ to charakter pomôcok a poskytnutých predmetov umožňuje, je dobrovoľník povinný vrátiť poskytnuté pomôcky a predmety v deň skončenia výkonu dobrovoľníckej činnosti v stave zodpovedajúcom bežnému opotrebeniu, ak nebude vykonávať dobrovoľnícku činnosť pre prijímateľa dobrovoľníckej činnosti pravidelne/opakovane.
4. Prijímateľ dobrovoľníckej činnosti sa zaväzuje:
5. dobrovoľníkovi preplatiť náklady na obstaranie pomôcok a predmetov potrebných na výkon dobrovoľníckej činnosti, ak mu ich prijímateľ dobrovoľníckej činnosti neposkytol sám alebo ich primeranú časť,
6. poskytnúť dobrovoľníkovi stravu v dňoch, kedy počet hodín dobrovoľníckej činnosti presiahne 4 hodiny a ubytovanie pri viacdennej akcii,
7. uhradiť dobrovoľníkovi cestovné náklady spojené s dopravou z miesta jeho bydliska do miesta výkonu dobrovoľníckej činnosti a späť,
8. poskytnúť dobrovoľníkovi náhradu za stratu času v maximálnej  sume minimálnej hodinovej mzdy príslušnej na obdobie výkonu dobrovoľníckej činnosti, podľa zákona č. 406/2011 Z.z. o dobrovoľníctve, táto náhrada nie je mzda, ale je náhradou za stratu času podľa zákona 595/2003 Z.z. § 8 ods. 1 písm. r) o dani z príjmov a je oslobodená od dane z príjmov v úhrnnej výške 500 eur za celé zdaňovacie obdobie. Ak by bol úhrn vyplatených náhrad od všetkých prijímateľov dobrovoľníckej činnosti za zdaňovacie obdobie vyšší ako 500 eur, zdaní si v podanom daňovom priznaní dobrovoľník len sumu prevyšujúcu 500 eur.
9. Prijímateľ dobrovoľníckej činnosti je povinný vydať písomné potvrdenie o trvaní, rozsahu a obsahu dobrovoľníckej činnosti dobrovoľníka a písomné hodnotenie dobrovoľníckej činnosti, ak o to dobrovoľník požiada. Podkladom pre vydanie potvrdenia o dobrovoľníckej činnosti je výkaz o dobrovoľníckej činnosti.

Článok V

*Dohoda zmluvných strán*

* + - 1. **Zmluvné strany sa dohodli dodržiavať GDPR -** Ochranu osobných údajov.

2. V zmysle nariadenie Európskeho parlamentu a Rady EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES, (ďalej len GDPR) a zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len zákon) o spracovávaní osobných údajov (meno, rok narodenia) uvedených za účelom zabezpečenia a dodržiavania pravidiel na Školských športových súťažiach a iných podujatiach podľa Zákona č. 440/2015 o športe. (viď. „**Politika informovanosti dotknutej osoby“**) na [www.sass.sk](http://www.sass.sk).

**3. Dobrovoľník svojim podpisom dáva súhlas k spracovaniu osobných údajov.**

4. Dobrovoľník a Prijímateľ dobrovoľníckej činnosti sa dohodli zachovávať mlčanlivosť o skutočnostiach, o ktorých sa dozvedel pri výkone práce a ktoré v ich záujme nemožno oznamovať iným osobám.

Článok VI

*Záverečné ustanovenia*

1. Zmluva nadobúda platnosť a účinnosť dňom podpísania oboma zmluvnými stranami.

2. Platnosť zmluvy je možné predčasne ukončiť bez udania dôvodu oznámením ukončenia dobrovoľníckej činnosti druhej zmluvnej strane ústne, elektronickou formou alebo písomnou formou. Pri ukončení dobrovoľníckej činnosti zmluvné strany dodržia princípy primeranosti a slušnosti.

3. Práva a povinnosti touto zmluvou neupravené sa riadia príslušnými ustanoveniami zákona č. 406/2011 Z. z. o dobrovoľníctve a o zmene a doplnení niektorých zákonov a ostatných všeobecne záväzných právnych predpisov.

4. Doplnenia, dodatky a spresnenia tejto zmluvy môžu byť dojednané aj ústne, ak si strany nevyhradili písomnú formu.

5. Táto zmluva je vyhotovená vo dvoch rovnopisoch. Obe zmluvné strany obdržia jeden rovnopis zmluvy.

6. Zmluvné strany prehlasujú, že si zmluvu prečítali, jej obsahu porozumeli, že zodpovedá ich skutočnej, slobodnej a vážnej vôli a na dôkaz toho ju podpisujú.

V .................................................... dňa .....................................

…………………………………..…. ….…………………………..………...

Dobrovoľník Prijímateľ dobrovoľníckej činnosti